EkBass/fiwiki-20250220-pages-articles huggingface dataset:
Laania

Laania Oy on suomalainen metsäalan yritys, joka keskittyy erityisesti energiapuuliiketoimintaan. Yritys perustettiin 2022, kun Lassila & Tikanoja Oyj:n Biowatti Oy ja Neova Oy:n energiapuuliiketoiminnot yhdistettiin.Laanian tarina Laanialla on liiketoimintaa Suomessa ja Virossa. Yrityksen toimitusjohtaja on Tomi Vartiamäki. Yrityksen pääkonttori on Vantaalla, ja sillä on aluetoimistot 20 paikkakunnalla. Laania toimii lähes valtakunnallisesti puunhankinnassa ja energiahakkeen myynnissä biovoimalaitoksille. Yrityksen omistavat Lassila & Tikanoja Oyj ja Neova Oy. Laania on Bioenergia ry:n jäsen. == Lähteet == Luokka:Suomalaiset metsäteollisuusyhtiöt
Ikkala (täsmennyssivu)

Ikkala voi tarkoittaa: * Ikkala, kylä ja taajama Lohjalla * Ikkala, kylä Valkeakoskella * Ikkala, sukunimenä: ** Artturi Ikkala (1895–1962), suomalainen juristi ja korkeimman hallinto-oikeuden hallintoneuvos ** Eero Ikkala (1931–2000), suomalainen lääketieteen ja kirurgian tohtori ja ylilääkäri ** Juho Ikkala (1826–1897), suomalainen maanviljelijä ja valtiopäivämies ** Leena Ikkala (s. 1932), suomalainen suunnistaja ja kameraseura-aktiivi ** Olli Ikkala (1927–2001), suomalainen professori, virkamies, pankinjohtaja ja kokoomuslainen poliitikko ** Olli Ikkala (s. 1953), suomalainen fyysikko Luokka:Luettelot henkilöistä sukunimen mukaan
Teatteri Limusiini

Teatteri Limusiini on keväällä 2023 perustettu liikkuva musiikkiteatteri, jota pyörittävät espoolaiset nuoret. Sen rinnalla toimii Teatteri Limusiinin kannatusyhdistys ry puheenjohtajanaan Aino Saukkokoski. Teatteri Limusiini on voittoa tavoittelematon harrastajateatteri, joka tarjoaa matalan kynnyksen teatteriharrastuksen nuorille, pyrkii lisäämään kulttuurin saavutettavuutta ja vaikuttamaan yhteiskunnallisiin teemoihin. Teatteriesitysten lisäksi Teatteri Limusiini tuottaa sivuproduktioina taidetta myös muiden taiteenlajien pohjalta. Sen ensimmäinen produktio Tuhkaa meressä -musikaali sai ensi-iltansa huhtikuussa 2023. == Lähteet == *https://tapahtumat.visitespoo.fi/fi- FI/page/644c4645d137250fde2de7f4 *https://www.asiakastieto.fi/yritykset/fi/teatteri-limusiinin- kannatusyhdistys-ry/33544952/rekisteritiedot Luokka:Suomen teatterit Luokka:Espoon kulttuuri
Tapparan SM-sarjakausi 1961–1962

Kaudella 1961–1962 Tappara voitti pronssia. Kausi oli Tamperelaisten säveltämä, sillä Ilves voitti mestaruuden neljän pisteen erolla Tapparaan ja TK-V (nyk. KooVee) voitti hopean itselleen maalierolla Tapparaan. Tapparan Timo Ahlqvist voitti toisena vuotena peräkkäin pistepörssin, tehtyään 20 tehopistettä. == Sarjataulukko == == Tapparan ottelut == 1\. Lukko-Tappara2-4 2\. Tappara-HJK6-5 3\. HIFK-Tappara1-8 4\. Tappara-Ilves1-5 5\. Tappara-TPS6-2 6\. Karhut-Tappara2-7 7\. TK-V-Tappara4-4 8\. KalPa-Tappara2-8 9\. Tappara- SaiPa5-1 10\. HJK-Tappara2-3 11\. Tappara-KalPa6-3 12\. Tappara-HIFK1-1 13\. Tappara-Karhut7-2 14\. SaiPa-Tappara4-4 15\. Tappara-TK-V5-3 16\. TPS- Tappara4-2 17\. Ilves-Tappara2-3 18\. Tappara-Lukko1-7 == Lähteet == 1961-62
Tert-butyyliamiini

Tert-butyyliamiini (C4H11N) amiineihin kuuluva orgaaninen yhdiste. Yhdistettä voidaan käyttää muiden yhdisteiden valmistamiseen ja liuottimena. ==Ominaisuudet, valmistus ja käyttö== Huoneenlämpötilassa tert-butyyliamiini on väritöntä nestettä, jolla on pistävä haju. Yhdiste liukenee erittäin hyvin veteen ja lisäksi useisiin orgaanisiin liuottimiin, kuten alkoholeihin ja dietyylieetteriin. Tert-butyyliamiini on emäs, ja sen pKa-arvo on 10,68.Michael G. Turcotte & Kathryn S. Hayes: "Amines, Lower Aliphatic Amines", teoksessa Kirk-Othmer Encyclopedia of Chemical Technology, John Wiley & Sons, New York, 2001. s. 4, 10–11 (luvun sisäinen sivunumerointi) Lee H. Latimer: "t-Butylamine", teoksessa Encyclopedia of Reagents for Organic Synthesis (e-EROS), John Wiley & Sons, New York, 2001. Teoksen verkkoversio Viitattu 5.6.2023. Tert-butyyliamiinia valmistetaan 2-metyylipropeenin ja ammoniakin reaktiolla, jossa katalyyttinä käytetään zeoliitteja. Toisessa tavassa 2-metyylipropeeni reagoi happamissa oloissa vetysyanidin kanssa, ja reaktiotuote hydrolysoidaan emäksisissä oloissa tert-butyyliamiiniksi.Peter Roose ym.: "Amines, Aliphatic", teoksessa Ullmann's Encyclopedia of Industrial Chemistry, John Wiley & Sons, New York, 2015. s. 9–10, 12, 14 : Tert- butyyliamiinia käytetään vulkanoinnin kiihdyttimien, maatalouskemikaalien ja lääkkeiden valmistukseen. Orgaanisen kemian synteeseissä yhdistettä käytetään emäksenä eliminaatioreaktioissa, steerisesti estyneiden imiinien synteesiin ja liuottimena. ==Lähteet== Luokka:Amiinit
Laghouatin maakunta

Laghouatin maakunta () eli wilaya on hallintoalue Algerian keskiosassa. Sen keskus on Laghouatin kaupunki. Alueen pinta-ala on 25 052 neliökilometriä. Asukkaita on 674 700 henkeä (vuonna 2018, arvio). Laghouatin maakunta rajoittuu pohjoisessa Tiaretin, idässä Djelfan, etelässä Ghardaïan ja lännessä El Bayadhin maakuntiin. Maisemaa leimaavat Saharan Atlas, ylätasangot ja Saharan ylängöt. Hyötykaivannaisiin kuuluvat kalkkikivi, savi ja kipsi. Vuotuinen sademäärä vaihtelee etelän 50 millimetristä luoteisosan 300–400 millimetriin. Vesistöjä ovat muutamat vadit. Maakunta jakautuu hallinnollisesti kymmeneen piirikuntaan eli daïraan, joihin kuuluu 24 kuntaa. Piirikuntien keskukset ovat Aflou, Aïn Madhi, Brida, El Ghicha, Gueltat Sidi Saâd, Hassi R’Mel, Ksar El Hirane, Laghouat, Oued Morra ja Sidi Makhlouf. Laghouatin kautta kulkee etelään johtava maantie RN1. Suunnitteilla ovat rautatielinjat Laghouatiin ja Aflouhun. Laghouatin lähellä on lentoasema. Maakunnassa harjoitetaan karjanhoitoa ja maanviljelyä. Hassi R’Melissä on Afrikan suurin maakaasuesiintymä ja se on tärkeä kaasuteollisuuden keskus. Lisäksi on muun muassa metalli-, rakennustarvike-, elintarviketeollisuutta. Laghouatissa toimii yliopisto. Nähtävyyksiä ovat linnoitetut kylät, Maâdnan meteoriittikraatteri, Tadjmoutin pato, keitaat, Kourdanen palatsi, kalliopiirrokset ja tidjaniittien zawiya. Hotelleja on Laghouatissa ja Afloussa. ==Lähteet== Luokka:Algerian maakunnat
Hovitanssija

Hovitanssija on ruotsalainen arvonimi, joka perustettiin 1990 hovilaulaja- arvonimen rinnalle. Sen myöntää Kuninkaallisen oopperan esityksestä kuningas.Alan Gilbert ny hovkapellmästare, Hovkapellet 6.12.2022, viitattu 5.6.2023 Arvonimen sai ensimmäisenä Anneli Alhanko. ==Luettelo hovitanssijoista== ===1990=== * Anneli Alhanko * Per Arthur Segerström ===1995=== * Hans Nilsson * Johanna Björnson * Madeleine Onne ===2000=== * Göran Svalberg * Jan-Erik Wikström ===2004=== * Marie Lindqvist ===2006=== * Ana Laguna == Lähteet == Luokka:Arvonimet Luokka:Baletti Luokka:Ruotsalainen kulttuuri
Satavuotias

Satavuotias on ihminen, joka on täyttänyt 100 vuotta. YK:n arvion mukaan vuonna 2012 100-vuotiaita oli elossa 316 600. Vuonna 2021 vähintään 100-vuotiaita suomalaisia oli elossa 1 107. Alankomaissa monarkki lähettää onnittelukirjeen 100 vuotta täyttävälle henkilölle. Onnittelukirje lähetään myös 105 vuotta täyttävälle ja tämän jälkeen joka vuosi. Myös Brittiläisen kansainyhteisön maissa 100 vuotta täyttävät saavat onnittelukirjeen monarkilta, Kanadassa myös kenraalikuvernööriltä. == Lähteet == *
Tapparan SM-sarjakausi 1962–1963

Kauden mestaruus kamppailu oli erittäin tiukka Tapparan ja Rauman Lukon välillä. Mestaruus lopulta ratkesi Lukolle yhden pisteen erolla, kun kauden viimeisessä ottelussa Lukko voitti Tapparan lukemin 6-3. Kaudella tehtiin myös seura historiaa, sillä Tapparassa pelasi ensimmäisen kerran ulkomaalainen pelaaja, hän oli kanadalainen Henry Åkervall. Åkervall pelasi seitsemässä pelissä tehden tehot 7+3. Lokakuun puolessa välissä Tappara vietti 30-vuotisjuhlaansa. == Sarjataulukko == == Tapparan ottelut == 1 Tappara- HIFK(8-1) 2 Vesa-Tappara(4-5) 3 Tappara-TP-V(6-2) 4 Tappara-HJK(4-3) 5 TK-V- Tappara(1-3) 6 Tappara-Lukko(2-5) 7 SaiPa-Tappara(2-3) 8 Karhut-Tappara(1-2) 9 Ilves-Tappara(4-4) 10 Tappara-SaiPa(7-1) 11 HJK-Tappara(1-4) 12 Tappara- Ilves(3-3) 13 TP-V-Tappara(0-17) 14 Tappara-Karhut(6-2) 15 Tappara-Vesa(9-2) 16 Tappara-TK-V(4-4) 17 HIFK-Tappara(1-9) 18 Lukko-Tappara(6-3) == 30-vuotisjuhlat == 30-vuotisjuhlaottelussaan Tappara kohtasi sveitsiläisen SC Riesserseen, joka kaatuikin kahdella viime minuuttien maalilla 3-1. == Lähteet == 1962-63
Tage Lindberg

Tage Lindberg (s. huhtikuu 1971 Loviisa) on suomalainen työmarkkina- asiantuntija ja Suomen Sosialidemokraattisen Puolueen (SDP) taustavaikuttaja. Hän työskenteli Suomen Ekonomien työmarkkina- ja yhteiskuntapolitiikan erityisasiantuntijana kesäkuuhun 2023. ==Ura== Lindberg toimi vuosina 2011–2013 valtiovarainministeri Jutta Urpilaisen erityisavustajana. Lindberg tuli tuolloin tunnetuksi Urpilaisen ykkösavustajana ja kampanjapäällikkönä sekä SDP:n ministeriryhmän erityisavustajana. Muun muassa Suomen Kuvalehti kertoi Lindbergin omavaltaisista toimintatavoista SDP:n eduskuntaryhmän sisällä vuonna 2013. Lindberg oli Jutta Urpilaisen keskeinen avustaja tämän pyrkiessä ja tullessa valituksi SDP:n puheenjohtajaksi. Lindberg kampanjoi myös Paavo Lipposen puheenjohtajakauden jatkon puolesta vuonna 2002. Lindberg on toiminut Tölö Unga Socialister -yhdistyksen sihteerinä ja puheenjohtajana. Lindberg on naimisissa Heta Välimäen kanssa. Lindberg on opiskellut politiikan tutkimusta ja toiminut ainejärjestö P-Klubin hallituksessa 1995–1997 ja sen puheenjohtajana 1997. Opiskeluaikoina Lindberg lähti mukaan Sosialidemokraattisten Opiskelijoiden toimintaan ja toimi järjestön puheenjohtajana vuosina 2000–2002. Vuonna 2002 Lindberg toimi kansanedustaja Paavo Lipposen avustajana. Lipposen avustajapestin jälkeen Lindberg työllistyi Ekonomiliittoon työmarkkina- ja poliitiikkakysymysten asiantuntijaksi. Lindberg on toiminut suomalaisen yhteiskunnallisen vaikuttamisen kouluttajana ja asiantuntijana poliittisten järjestöjen, ammattiyhdistys- sekä opiskelijajärjestöjen aktiiveille. Lindberg on muun muassa järjestänyt koulutusta verkostoitumisesta ja "junttaamisesta" neuvottelutaktiikkana. Lindberg on järjestänyt koulutuksia muun maussa kauppatieteiden opiskelijoille, Suomen ylioppilaskuntien liiton ja Suomen Yhteiskunta-alan Ylioppilaat SYY:n aktiiveille. ==Käytös== Kesäkuussa 2023 MTV Uutiset kertoi useiden nuorten demarinaisten Lindbergiltä saamista epäasiallisista mentorointiehdotuksista. SDP ilmoitti selvittävänsä asiaa. Lindgren jäi ensin sivuun ja lopulta irtisanoutui tehtävistään Suomen Ekonomeissa. Suomen Ekonomit selvittää tapahtunutta. == Lähteet == Luokka:Erityisavustajat Luokka:Suomen Ekonomit Luokka:Suomen Sosialidemokraattisen Puolueen poliitikot Luokka:Vuonna 1971 syntyneet Luokka:Elävät henkilöt
Tapparan SM-sarjakausi 1963–1964

Tampereen Tappara pelasi kaudella 1963–1964 jääkiekon SM-sarjassa ja voitti kuudennen Suomen mestaruutensa. Tappara pelasi kaudella 1963-1964 18 ottelua, joista se voitti 14 ja hävisi neljä ottelua. Kauden päätteeksi kolme joukkuetta oli tasapisteissä. Tapparalla, TK-V:lla ja Ilveksellä oli kullakin 28 pistettä. Tällaisessa tilanteessa mestaruus ratkaistiin tehtyjen maalien perusteella. Tapparalla oli eniten tehtyjä maaleja, 99 kappaletta, joten mestaruus meni Tapparalle. Toiseksi tuli TK-V 95:llä tehdyllä maalilla ja kolmanneksi Ilves 81:llä tehdyllä maalilla. Tapparan ottelussa TK-V:tä vastaan 6. maaliskuuta 1964 tehtiin suomalaista jääkiekkohistoriaa, kun yleisöä kertyi paikalle tuohon aikaan huimat 10 655 katsojaa. Se oli yleisöennätys Suomen miesten jääkiekon pääsarjassa peräti 49 vuotta, kunnes Tappara ja Ilves rikkoivat sen ulkoilmaottelussa Ratinan stadionilla 14.12.2013. == Sarjataulukko == Lähde: ==Joukkue== Lähde: Maalivahdit Pelaaja Syntynyt O M S P RM Matti Peltonen 27.5.1941 Tampere 9 0 0 0 0 Hannu Elo 11.11.1940 Tampere 5 0 0 0 0 Kenttäpelaajat Pelaaja Syntynyt PP O M S P RM Harri Harvala 13.5.1941 Tampere p 15 5 2 7 2 Heikki Koskimies 17.3.1944 Tampere p 10 0 0 0 2 Kari Mäkinen 30.8.1945 Tampere p 18 4 2 6 14 Kalevi Numminen 31.1.1940 Tampere p 18 3 4 7 16 Reijo Ojanen 16.11.1939 Tampere p 17 4 2 6 10 Timo Ahlqvist 2.4.1940 Tampere h 18 21 4 25 4 Pertti Ansakorpi 21.8.1945 Tampere h 18 8 5 13 9 Mikko Holopainen 20.5.1941 Tampere h 9 1 1 2 4 Pentti Hyytiäinen 20.9.1941 Tampere h 13 5 5 10 6 Tauno Jussila 26.9.1943 Tampere h 9 4 0 4 2 Matti Kaski 24.2.1939 Kangasala h 18 5 9 14 10 Seppo Liitsola 7.2.1933 Tampere h 18 7 4 11 22 Esko Luostarinen 8.5.1935 Viipuri h 17 3 3 6 16 Seppo Mäkinen 30.10.1943 Tampere h 18 7 5 12 18 Juhani Peltola 4.8.1945 Teisko h 18 14 3 17 4 Jouni Seistamo 9.11.1939 Tampere h 18 8 6 14 10 == Tapparan ottelut == 1\. Lukko–Tappara (5-6) 2\. Tappara–SaiPa (5-1) 3\. HJK–Tappara (2-9) 4\. Karhut–Tappara (4-3) 5\. Tappara–WU (13-6) 6\. Vesa–Tappara (4-2) 7\. Tappara–TPS (2-1) 8\. TK-V–Tappara (3-0) 9\. Tappara–Ilves (0-4) 10\. Ilves–Tappara (3-6) 11\. WU-Tappara (2-10) 12\. Tappara–HJK (7-1) 13\. Tappara–TK-V (4-2) 14\. Tappara–Karhut (7-3) 15\. Tappara–Vesa (8-1) 16\. TPS–Tappara (1-2) 17\. SaiPa–Tappara (2-9) 18\. Tappara–Lukko (6-1) == Lähteet == 1963-64
Henrik Haapajärvi

Henrik Haapajärvi (s. 1980) on suomalainen työmarkkina-asiantuntija ja poliittinen taustavaikuttaja. Haapajärvi on toiminut pääministeri Sanna Marinin poliittisena erityisavustajana ja SDP:n hallitusryhmän sihteerinä vuosina 2019–2020 ja valtiosihteerinä vuosina 2020–2023. Haapajärvi on aikaisemmin työskennellyt Marinin erityisavustajana liikenne- ja viestintäministeriössä sekä Ammattiliitto Pron elinkeino- ja ympäristöpoliittisena asiantuntijana. Haapajärvi on koulutukseltaan hallintotieteiden ylioppilas. Haapajärveä on kuvattu pääministeri Marinin lähimmäksi poliittiseksi avustajaksi. Häntä pidetään ay-demarina, joka puolustaa yleissitovuutta ja työehtosopimusjärjestelmää. Haapajärvi ja Marin tapasivat hyttibileissä ja heitä yhdistää vasemmistodemarius. == Lähteet == Luokka:Erityisavustajat Luokka:Suomalaiset valtiosihteerit Luokka:Suomen Sosialidemokraattisen Puolueen poliitikot Luokka:Vuonna 1980 syntyneet Luokka:Elävät henkilöt
Jukka Ihanus

Jukka Ihanus (s. 1977) on suomalainen järjestöjohtaja ja politiikan taustavaikuttaja. Ihanus on toiminut Elintarviketeollisuusliiton yhteiskuntasuhdejohtajana sekä liiton johtoryhmän jäsenenä syyskuusta 2022 lähtien. Ihanus on työskennellyt poliittisena avustajana usean eri vaalikauden aikana. Ihanus on toiminut mm. pääministeriden Matti Vanhanen ja Mari Kiviniemi poliittisena erityisavustajana vuosina 2006-2011, ministereiden Jari Leppä ja Mika Lintilä valtiosihteerinä maa- ja metsätalousministeriössä ja työ- ja elinkeinoministeriössä vuosina 2021-2022, Keskustan ministeriryhmän erityisavustajana vuodesta 2019 Annika Saarikon avustajana opetus- ja kulttuuriministeriöissä sekä Katri Kulmunin avustajana valtiovarainministeriössä 2019–2020. Ihanus on työskennellyt myös STTK:n yhteiskuntavaikuttamisesta ja elinkeinopolitiikasta vastaavana johtajana sekä Keskustan eduskuntaryhmän lainsäädäntösihteerinä. Koulutukseltaan Ihanus on juristi. Hän on valmistunut Helsingin yliopistosta vuonna 2004. Ihanus on toiminut poliitikkona mm. Uudenmaan maakuntahallituksen jäsenenä 2017–2021 ja Helsingin kaupungin sosiaali- ja terveyslautakunnan jäsenenä 2017. == Lähteet == Luokka:Suomalaiset järjestöjohtajat Luokka:Suomalaiset valtiosihteerit Luokka:Erityisavustajat Luokka:Suomen Keskustan poliitikot Luokka:Vuonna 1977 syntyneet Luokka:Elävät henkilöt
Minna-Mari Kaila

Minna-Mari Kaila on suomalainen virkamies ja järjestöjohtaja. Kaila nimitettiin vuonna 2021 maa- ja metsätalousministeriön ruokaosaston osastopäälliköksi vuoteen 2026 asti. Kaila on toiminut määräaikaisena osastopäällikkönä vuodesta 2017 lähtien. Koulutukseltaan Kaila on maatalous- ja metsätieteiden maisteri. Aikaisemmin Kaila on toiminut Maa- ja metsätaloustuottajain Keskusliitto MTK:n maatalousjohtajana vuosina 2013–2016 sekä maaseutuyrittäjyyslinjan johtajana vuosina 2011–2013. Kaila toimi vuosina 2008–2010 maa- ja metsätalousministeri Sirkka-Liisa Anttilan erityisavustajana ja vuosina 2010-2011 Anttilan valtiosihteerinä. Kaila on työskennellyt myös maatalouslomittajana, tutkijana ja ylitarkastajana. == Lähteet == Luokka:Ministeriöiden osastopäälliköt Luokka:Suomalaiset järjestöjohtajat Luokka:Suomalaiset valtiosihteerit Luokka:Erityisavustajat Luokka:Syntymävuosi puuttuu Luokka:Elävät henkilöt
Ann-Mari Kemell

Ann-Mari Kemell (s. 1977 Borlänge, Ruotsi) on suomalainen talousasiantuntija, järjestöjohtaja ja poliittinen taustavaikuttaja. Kemell on toimnut vuodesta 2022 lähtien elinkeinoministeri Mika Lintilän valtiosihteerinä. Tätä ennen Kemell on toiminut valtiovarainminsiteri Annika Saarikon talouspoliittisena erityisavustajana sekä useiden ministerin talous- ja veropoliittisena erityisavustajana. Ennen työtään erityisavustajana Kemell on työskennellyt Keskuskauppakamarissa talous- ja elinkeinopolitiikasta vastaavana johtajana, valtiovarainministeriön vero-osaston erityisasiantuntijana sekä Verohallinnossa ylitarkastajana. Lisäksi hän on toiminut keskusverolautakunnan sekä verotuksen oikaisulautakunnan jäsenenä. Kemell on syntynyt Ruotsissa ja viettänyt lapsuutensa Laukaassa. Lukion jälkeen Kemell opiskeli Tampereen yliopistossa kauppatieteitä. Kemell on toiminut Espoon yhteisen kirkkovaltuuston jäsenenä. == Lähteet == Luokka:Suomalaiset järjestöjohtajat Luokka:Suomalaiset virkamiehet Luokka:Suomalaiset valtiosihteerit Luokka:Erityisavustajat Luokka:Vuonna 1977 syntyneet Luokka:Elävät henkilöt
Reijo Kivijärvi

Reijo Kivijärvi (s. 1955Reijo Kivijärvi Naivistit Iittalassa. Viitattu 29.6.2023. Vaasa) on Soinissa asuva maalari. Hän on maalannut vuodesta 1981, ja hänen teoksensa ovat pääasiassa naivistisia kansankuvauksia ja maisemamaalauksia. Kivijärvi syntyi Vaasassa työläisperheeseen, mutta vietti lapsuutensa isänsä kotitilalla Evijärven Särkikylässä. Kivijärvi on julkaissut omaelämäkerran ”Elämäni on taiteilua” vuonna 2015. == Lähteet == Luokka:Suomalaiset taidemaalarit Luokka:Vuonna 1955 syntyneet Luokka:Elävät henkilöt
Katja Tähjä

Katja Tähjä (s. 1976 Raahe) on suomalainen valokuvaaja. Tähjä valmistui valokuvataiteen maisteriksi vuonna 2011. Tähjä sai vuonna 2012 Suomi-palkinnon työparinsa Kaisa Viitasen kanssa erityisesti Paperittomat-projektista, jossa kuvattiin paperittomien siirtolaisten elämää Euroopassa. Vuonna 2017 Tähjä ja Viitanen saivat Vuoden freelancer -palkinnon tietokirjasta Karkotetut (2016). Karkotetut-projekti sai myös ensimmäistä kertaa jaetun visuaalisen journalismin palkinnon 2017. Tähjä asuu ja työskentelee Helsingissä. ==Julkaisut== * * * ==Lähteet== ==Aiheesta muualla== * Katja Tähjän verkkosivut Luokka:Suomalaiset valokuvaajat Luokka:Vuonna 1976 syntyneet Luokka:Elävät henkilöt
United States Playing Card Company

United States Playing Card Company eli USPCC on yhdysvaltalainen pelikortteja valmistava yritys. Sen valmistamia korttipakkoja pidetään laadukkaina ja ne ovat myös korttipakkakeräilijöiden suosiossa. Se tunnetaan erityisesti Bicycle-korttipakkamallistostaan, jonka yritys loi sen alkuaikoina 1800-luvulla. Luokka:Yhdysvaltalaiset yritykset
Nar-Anon

Nar-Anon on kansainvälinen narkomaanien läheisille suunnattu vertaistukiryhmien verkosto. Se toimii kahdentoista askeleen ohjelman pohjalta, kuten Anonyymit alkoholistit ja Nimettömät Narkomaanit.A Brief History of Al-Anon and Nar-Anon Family Groups Turning Point of Tampa 23.3.2020, viitattu 5.6.2023Nar-Anon Nar-Anon, viitattu 5.6.2023 Nar-Anonin toiminta täydentää Nimettömiä Narkomaaneja, josta se kuitenkin on erillinen. Ensimmäinen yritys Nar-Anonin muodostamiseksi epäonnistui, mutta ohjelma käynnisti toimintansa onnistuneesti vuonna 1968, ja järjestö rekisteröitiin vuonna 1971. Alle 21-vuotiaille läheisille on järjestetty myös Narateen- ryhmiä. == Lähteet == Luokka:Kansainväliset järjestöt Luokka:Kahdentoista askeleen ohjelma
Nils Claus Ihlen

Nils Claus Ihlen (24. heinäkuuta 1855 Skedsmo – 22. maaliskuuta 1925 Skedsmo) oli norjalainen liikemies ja Venstren poliitikko. Hän toimi Norjan työministerinä vuosina 1908–1910 ja ulkoministerinä 1913–1920. Ihlen omisti Strømmens Værkstad -konepajan kotipaikkakunnallaan Skedsmossa. ==Lähteet== ==Aiheesta muualla== Luokka:Norjan työministerit Luokka:Norjan ulkoministerit Luokka:Norjalaiset liikemiehet Luokka:Vuonna 1855 syntyneet Luokka:Vuonna 1925 kuolleet
Opioidivieroitusoireyhtymä

Opioidivieroitusoireyhtymä on opioidiriippuvaisilla esiintyvien vieroitusoireiden kokonaisuudesta käytettävä nimitys.Mansi Shah, Martin R. Huecker, Opioid Withdrawal National Library of Medicine, viitattu 5.6.2023 Se on seurausta jatkuvan opioidien käytön lopettamisesta tai vähentämisestä.Opioidivieroitusoireyhtymä Terveyskirjasto 6.9.2021, viitattu 5.6.2023 Opioidivieroitusoireyhtymä voi aiheuttaa muun muassa ahdistuneisuutta, unettomuutta, kuumetta, pahoinvointia, ripulia, oksentelua, vapinaa sekä lihaskouristuksia ja -kipuja.Shane Darke, Sarah Larney, Michael Farrell, Yes, people can die from opiate withdrawal National Drug & Alcohol Research Centre, viitattu 5.6.2023 Opioidivieroitusoireyhtymän vaikeusastetta voidaan mitata Clinical Opiate Withdrawal Scalella (COWS), jonka suurin mahdollinen kokonaispistemäärä on 47. 5–12 pisteen tulos viittaa lievään, 13–24 pisteen tulos kohtalaiseen, 25–36 pisteen tulos kohtalaisen vaikeaan ja tätä korkeampi pistemäärä vaikeaan opioidivieroitusoireyhtymään. Hoitomuotona voidaan käyttää vieroittautumista buprenorfiinin tai metadonin avulla. Opioidivieroitusoireyhtymä on henkeä uhkaava tila. Ripuli ja oksentelu voivat hoitamattomina johtaa dehydraatioon, hypernatremiaan ja sydämen vajaatoimintaan. == Lähteet == Luokka:Oireyhtymät Luokka:Opioidit Luokka:Päihderiippuvuus
Hans Vilhelm Keilhau

Hans Vilhelm Dopp Mandall Keilhau (18. elokuuta 1845 Bergen – 31. tammikuuta 1917) oli norjalainen upseeri, joka toimi Norjan puolustusministerinä vuosina 1913–1914. ==Lähteet== Luokka:Norjan puolustusministerit Luokka:Norjalaiset upseerit Luokka:Vuonna 1845 syntyneet Luokka:Vuonna 1917 kuolleet
Vuoden 2023 Atlantin hurrikaanikausi

Vuoden 2023 Atlantin hurrikaanikausi on Atlantin hurrikaanikausi, joka käsittää hurrikaanit ja niitä heikommat trooppiset myrskyt, joita nimettiin Atlantilla 1. kesäkuuta – 30. marraskuuta 2023. Virallisen kauden rajat on asetettu kaudelle jonka aikana esiintyy 97 % hurrikaaneista. Yksittäisiä tapauksia on kauden ulkopuolellakin. Nimet valitaan esiintymisjärjestyksessä etukäteen julkaistulta listalta, jossa nimet alkavat englanninkielisten aakkosten mukaisessa järjestyksessä A=Arlene, B=Bret, C=Cindy ... Vuoden 2023 nimetyt myrskyt nimi aktiivinen luokka Trooppinen myrsky Arlene 1.–3. kesäkuuta Trooppinen myrsky Bret 19.–24. kesäkuuta Trooppinen myrsky Cindy 22.–26. kesäkuuta Hurrikaani Don 14.–24. heinäkuuta 1 Trooppinen myrsky Emily 20.–21. elokuuta Hurrikaani Franklin 20. elokuuta alkaen 4 Trooppinen myrsky Harold 21.–23. elokuuta Hurrikaani Idalia 26.–30. elokuuta 4 Trooppinen myrsky Jose 29. elokuuta – 1. syyskuuta Trooppinen myrsky Katia 2.–4. syyskuuta Hurrikaani Lee 5. syyskuuta alkaen 5 Hurrikaani Margot 7.–17 syyskuuta 1 Hurrikaani Nigel 15.–22. syyskuuta 2 Trooppinen myrsky Ophelia 22.–24. syyskuuta Trooppinen myrsky Philippe 23. syyskuuta – 6. lokakuuta Trooppinen myrsky Rina 28. syyskuuta – 2. lokakuuta Trooppinen myrsky Sean 11.–16. lokakuuta Hurrikaani Tammy 18.–29. lokakuuta 2 == Vertailu keskimääräiseen kauteen == Nimettyjä myrskyjä Hurrikaaneja Voimakkaita hurrikaaneja 2023 18 7 3 1991–2020 ka. 14,4 7,2 3,2 1951–2020 normaali aktiivisuus, hajonta 6–18 3–9 1–4 == Lähteet == == Aiheesta muualla == *
Thin-le-Moutier

Thin-le-Moutier on kunta Pohjois-Ranskassa Ardennesin departementissa Grand Estin alueella. Se sijaitsee noin 20 kilometriä Charleville-Mézièresin kaupungista länteen. Kunnan keskustassa on Saint Quentinin kirkko. Kirkon vieressä on ollut luostari 900-luvulta ja kirkkokin on ollut olemassa 1100-luvulta saakka. Luostari tuhoutui Ranskan uskonsodissa vuonna 1570. Luostarin omaisuuden otti Reimsin pappisseminaari ja seurakunta joutui talousvaikeuksiin. Vähitellen myös kirkko alkoi rapistua. Lopulta 1800-luvulla kunta päätti purkaa kirkon ja rakentaa uuden. Toisessa maailmansodassa kirkko kärsi vaurioita, mutta ne korjattiin. Kunnassa on kaksi vierekkäistä muistomerkkiä ensimmäisessä maailmansodassa 28. ja 29. elokuuta 1914 käydyn La Fosse à l'eaun -taistelun muistoksi. Toisen pystyttivät saksalaiset vuonna 1915 ja toisen ranskalaiset vuonna 1924. ==Lähteet== ==Aiheesta muualla== Luokka:Ardennesin kunnat
Kartanonkosken liikuntapuisto

Kartanonkosken liikuntapuisto on urheilupuisto Kartanonkoskessa, Pakkalassa. Puistossa on muun muassa useita tekonurmikenttiä, kaksi tenniskenttää sekä koripallokenttä. Luokka:Vantaan urheilupaikat
Saunapellonpuiston lampi

Saunapellonpuiston lampi on Helsingin Viikissä lähellä Viikin koetilaa sijaitseva lampi.Marttila 2007, s. 14 Sen pinta-ala on 0,25 hehtaaria ja suurin syvyys 2,7 metriä. Lampi on muodostunut vanhaan hiekkakuoppaan. Lampi lienee pohjavesivaikutteinen, eikä siihen laske ojia. Lammen valuma-alue on vain 0,35 hehtaaria. Lammesta lähtee yksi oja Vanhankaupunginlahtea kohti, mutta se on suurimman osan ajasta kuivana. Lammessa elävät muun muassa ruutana sekä kolmi- ja kymmenpiikki. Lisäksi esiintyy kahta vierasperäistä kalalajia: hopearuutanaa ja allikkosalakkaa. Myös täplärapua on istutettu lampeen. Vielä vuonna 2006 lammen ekologinen tila oli erinomainen, mutta todennäköisesti hopearuutanoiden nopea lisääntyminen on aiheuttanut lammen rehevöitymisen. Tilannetta on pyritty korjaamaan istuttamalla lampeen ahvenia, jotka syövät hopearuutanan poikasia, ja poistamalla kaloja pyytämällä. Helsingin kaupunki aloitti lammen kunnostuksen ja poistopyyntikokeilun kesällä 2012. Saunapellonpuiston lampi sijaitsee käytännössä kerrostaloalueen pihapiirissä.Marttila 2007, s. 51 Lammen rannalla on kaksi laituria ja sauna. Lähialueen asukkaiden mukaan lammessa uidaan paljon ja talvisin luistellaan.Marttila 2007, s. 50 Lammen pohjaa peittävän kanadanvesiruton on koettu haittaavan virkistyskäyttöä.Marttila 2007, s. 48 Laiturilta voi kalastaa hopearuutanaa mato-ongella. == Lähteet == * === Viitteet === Luokka:Viikki Luokka:Helsingin järvet Luokka:Suomen tekojärvet
Sebastian Visa

Sebastian Visa (s. 26. toukokuuta) on suomalainen ammattitanssija, koreografi ja musiikinesittäjä. Tällä hetkellä hän toimii laulaja Bessin koreografina ja taustatanssijana. Visa työskentelee tanssinopettajana tanssikoulu StepUpilla. Lisäksi hän esittää musiikkia artistinimellä Sebastian Visa.. == Ura == Visa aloitti tanssiharrastuksen 10-vuotiaana ja eteni siinä SM-tasolle. == Lähteet == Luokka:Syntymävuosi puuttuu Luokka:Elävät henkilöt Luokka:Suomalaiset koreografit Luokka:Suomalaiset tanssijat Luokka:Suomalaiset muusikot
Montgon

Montgon on kunta Pohjois-Ranskassa Ardennesin departementissa Grand Estin alueella. Se sijaitsee noin 18 kilometriä Vouziers’n kaupungista pohjoiseen. Kunnan yksihuoneinen kyläkoulu suljettiin vuonna 1989. 20 vuotta myöhemmin, vuonna 2009, se vihittiin koulumuseoksi. Se on sisustettu 1950-luvun koululaitteilla ja -tarvikkeilla. pienoiskuva|vasen|Yksi Canal des Ardennesin suluista Kunnan kautta kulkee kanava Canal des Ardennes. Kanavan suluista 12 (sulut 5-16) sijaitsee Montgonissa. Sitä kutsutaankin sulkujen laaksoksi (Vallée des écluses). ==Lähteet== ==Aiheesta muualla== Luokka:Ardennesin kunnat
Voide

pienoiskuva|Thanaka-tahnaa levitettynä vauvan iholle. Voide on voitelua varten tehty emulsio, joka koostuu yleensä öljystä tai rasvasta, vedestä ja emulgaattorista. Voiteita käytetään tyypillisesti ihonhoidossa, kosmetiikkatuotteissa tai lääketieteellisessä hoidossa. == Käyttö == Voiteesta riippuen käyttötapoja voi olla monia, mutta yleisesti voidetta levitetään iholle halutun lopputuloksen saamiseksi. === Esimerkkejä erilaisista voiteista ja niiden käytöstä === Aurinkovoidetta käytetään suojaamaan auringon haitalliselta UV-säteilyltä. Sitä levitetään iholle kaikkiin niihin paikkoihin, jotka ovat päivän aikana auringon valaisemana. Aurinkorasvaa ei tarvitse levittää kohtiin, jotka ovat vaatteen peittämät. Kosteusvoide ehkäisee ihon kuivumista ja hilseilyä. Sitä levitetään iholle kuiviin tai herkästi kuivuviin kohtiin. Esimerkiksi kämmenille, jalkaterille ja kasvoihin. Lääkevoidetta käytetään pinnallisen kutinan ja ihon tulehduksien hoitoon. Sitä levitetään tulehtuneelle tai kutisevalle kohdalle iholle ja annetaan vaikuttaa. Lääkevoiteita myydään apteekeissa. Antibioottivoidetta käytetään bakteerista aiheutuneen ihotulehduksen hoitoon. Sitä levitetään esimerkiksi haavojen ja naarmujen päälle. ==Katso myös== * Perusvoide == Lähteet == Luokka:Seokset
Kurt Schwitters

Kurt Schwitters (20. kesäkuuta 1887 Hannover – 8. tammikuuta 1948 KendalCollection Online: Kurt Schwitters. The Guggenheim Museums and Foundation. Viitattu 6.6.2023.) oli saksalainen taidemaalari ja runoilija.Facta, osa 8, palsta 449. Hki: Tietosanakirja, 1970. Hän asui vuodesta 1933 Norjassa ja Englannissa.Otavan Iso tietosanakirja, osa 7, palsta 1195. 2. p. Helsinki: Otava 1966 Schwitters aloitti Der Blaue Reiterin ekspressionismilla, josta päätyi dadaismiin. Hän teki Merz-nimisiä kollaaseja narunpätkistä, etiketeistä ja muusta vastaavasta. Hän myös julkaisi samannimistä lehteä 1923–1932 ja teki asunnoistaan veistoksellisia rakennelmia (Merzbau). Entrance Ticket (Mz 456) (1922).jpg|Pääsylippu, kollaasi 1922. Merzbild Kijkduin (1923).jpg|Merzbild Kijkduin, assemblaasi 1923. 1924\. Merz Magazine Layout by El Lissitzky.jpg|Merz-lehti 1924, layout: El Lissitzky Hanover Merzbau.jpg|Hannover Merzbau, 1933. Delco.jpg|Delco, kollaasi 1942. ==Julkaisuja== * Anna kukka. Runoja. Suomentanut Markku Into. Palladium, 2017. ISBN 978-952-9893-46-1 ==Lähteet== ==Aiheesta muualla== * Kurt Schwitters Guggenheimin museossa * Kurt Schwitters MoMAssa * Luokka:Saksalaiset taidemaalarit Luokka:Vuonna 1887 syntyneet Luokka:Vuonna 1948 kuolleet
Bokovo-H’rustalne

Bokovo-H’rustalne (; vuoteen 2016 asti Vah’ruševe ( () on kaupunki Luhanskin alueen lounaisosassa Itä-Ukrainassa, kahden Miusjoen vesistöön kuuluvan sivujoen varrella, 70 kilometriä aluekeskus Luhanskista lounaaseen. Lähin rautatieasema on 9 kilometrin päässä idässä H’rustalnyissä (Krasnyi Lutš). Ukrainan tilastokeskus arvioi kaupungin väkiluvuksi 11 421 asukasta (2022). Väestönlaskennan 2001 aikaan asukkaita oli 14 773, joista suuri enemmistö oli etnisesti ukrainalaisia. Paikkakunta sai alkunsa 1956, kun neljä kaivosyhteisöä yhdistettiin. Kaivostoiminta oli käynnistetty 1900-luvun alkuvuosikymmeninä. Kaupungin aseman hajanainen asutus sai vuonna 1963. Kaupunki on vuonna 2014 käynnistyneestä Itä-Ukrainan sodasta lähtien ollut Venäjän tai sen nukkevaltion (ns. Luhanskin kansantasavalta) miehittämää, Ukrainan laillisen hallinnon ja järjestyksen ulkopuolella olevaa aluetta. Osana kommunistiseen perinteeseen liittyvästä nimistöstä luopumista, Ukraina vaihtoi vuonna 2016 aiemmin neuvostosankari Vasil Vah’ruševin nimeä kantaneen kaupungin nimen virallisesti Bokovo-H’rustalneksi, mutta miehittäjän nukke- tai venäläishallinto ei tätä ole ottanut käyttöön. Ukrainan vuonna 2020 laatiman aluejaon mukaan kaupunki sijaitsee ainakin periaatteessa Rovenkyn piirissä. ==Lähteet== ==Aiheesta muualla== Luokka:Luhanskin alueen kaupungit Luokka:Rovenkyn piiri
Vaasan joukkoliikenne

Vaasan joukkoliikenne on Vaasan seudulla linja-autoin liikennöitävää julkista liikennettä. Joukkoliikennejärjestelmä on mukana valtakunnallisessa Waltti- matkalippujärjestelmässä. == Historiaa == Vaasan paikallisliikenteen voidaan katsoa alkaneen vuonna 1928, jolloin Majors-yhtiö aloitti matkustajaliikenteen Vaasassa. Yhtiömuotoinen paikallisliikenne sai alkunsa vuonna 1993, kun seitsemän vaasalaista liikennöitsijää perusti Vaasan paikallisliikenne Oy:n. Perustajayhtiöt olivat Oy Majors Ab, K. J. Lall, Syrenius & Co, Velj. Seppelin, Östman & Co, Oy Finne & Beijar Ab ja Sjöholm & Bergström. Vuonna 2017 Patric Wiik osti Vaasan Paikallisliikenne Oy:n liiketoiminnan ja toiminta alkoi Oy Wasa Citybus Ab:n nimellä.. Wasa Citybus menetti kilpailutuksessa kaikki linjansa 1.7.2022 alkaen ja vuoden 2021 lopussa se irtisanoi koko henkilökuntansa.Kaupungin sisäistä joukkoliikennettä liikennöi 1.7.2022 alkaen Vekka Group Oy. Samalla koko linjasto uusittiin, ja reittiverkostoa laajennettiin jopa 30 prosentilla lisäten liikennetarjontaa erityisesti iltaisin ja viikonlppuisin. == Linjat == Linja Reitti 1 Tori – Palosaari – Isolahti – Uusi Gerby – Västervik – Gerby – Vetokannas – Tori 2 Keskusta – Vetokannas – Gerby – Västervik – Uusi Gerby – Isolahti – Palosaari – Keskusta 3 Keskusta – Palosaari – Isolahti – Gerby – Isolahti – Palosaari – Keskusta – Suvilahti – Keskusta 4 Tori – ABB – Melaniemi – Ristinummi – Vanha Vaasa – Runsor – Vanha Vaasa – Ristinummi – Melaniemi – ABB – Tori 5 Keskusta – Vaskiluoto – Sundom – Vaskiluoto – Keskusta 5S Sepänkylä – Vaasa – Sundom – Sulva 6 Keskusta – Kivihaka – Sepänkylä – Kivihaka – Keskusta (Waltti-kortti käy Vaasan kaupungin alueella, Kivihaka-Keskusta osuudella.) 7 Tori – Suvilahti – (Runsor) – Vanha Vaasa – Ristinummi – Teeriniemi – Huutoniemi – Tori 8 Tori – Keskussairaala – Hietalahti – Keskusta - Asevelinkylä – Purola – Kivihaka – Koskisuo – Metsäkallio – Kotiranta – Tori 9 Keskusta – Huutoniemi – Teeriniemi – Ristinummi – Vanha Vaasa – (Runsor) – Suvilahti – Keskusta 10 Keskusta – Huutoniemi – Pappilanmäki – Runsor – Lentokenttä – Runsor – Pappilanmäki – Huutoniemi – Keskusta 11 Tori – Kotiranta – Pukinjärvi – Vöyrinkaupunki – Kotiranta – Tori – Hietalahti – Keskusta 12 Vaasa – Sepänkylä – Riimala – Tuovila 13 Satama 15 Keskusta – Purola – Teeriniemi – Ristinummi – Teeriniemi – Purola – Keskusta 16 Runsor Express 40 Vaasa – Vähäkyrö – Vaasa (Liikennöitsijä: Wasabus Oy / Wiik & Ström) Vaasa – Vähäkyrö – Vöyri (Liikennöitsijä: Oravaisten Liikenne Oy) * Keskusta – Vaskiluoto * Keskusta – Raippaluoto Erikoisvuorot (vain koulupäivisin) Linja Reitti E2 Höstvesi – Vanha Vaasa – Vetokannas E3 Uusi Gerby – Västervik – Gerby – Isolahti – Vöyrinkaupunki – Tori E4 Uusi Gerby – Västervik – Gerby – Vetokannas Lauantaisin ja sunnuntaisin liikennöivät linjat 1, 2, 7 ja 9 == Lähteet == Luokka:Vaasan liikenne Luokka:Suomen joukkoliikenne
Toiveet ja helyt

Toiveet ja helyt on suomalaisen laulaja-lauluntekijä Lyytin 10. syyskuuta 2021 julkaistu toinen studioalbumi. Albumi julkaistiin Luova Records -levy-yhtiön kautta. Vuonna 2023 Lyyti siirtyi Universal Music Groupin omistaman Johanna Kustannuksen alle. Levy oli ehdolla vuoden 2022 Emma-gaalassa Kriitikoiden valinta -kategoriassa, mutta hävisi Yonan albumille Uni johon herään. Albumista on painettu kaksi vinyylipainosta sekä CD- ja kasettiversiot. == Kappaleet == == Arvostelut == * Kulttuuritoimitus: * Desibeli: * Soundi: == Lähteet == Luokka:Vuoden 2021 albumit Luokka:Suomalaiset pop rock -albumit
Apple Vision Pro

Apple Vision Pro on Applen kehittelemä tehostetun todellisuuden virtuaalilasit. Ne paljastettiin 5. kesäkuuta 2023 kyseisen vuoden Worldwide Developers Conference -tapahtumassa, ja julkaistiin Yhdysvalloissa 2. helmikuuta 2024. Se on Applen ensimmäinen uusi kuluttajatuotesarja sitten Apple Watchin vuonna 2015. Toisin kuin monissa muissa virtuaalitodellisuuslaseissa, Apple Vision Prossa on erillinen akkupaketti, joka sijoitetaan käyttäjän taskuun. Applen mukaan Vision Pro on lisätyn todellisuuden teknologia, mikä tarkoittaa, että keinotekoisia kuvaelementtejä lisätään lasien kautta havaittuun luonnolliseen ympäristöön. Laseissa on kylläkin Apple Watchin Digital Crownia muistuttava toiminto, jolla immersiota voi säätää. Vision Pro on siis samaan aikaan sekä lisätyn todellisuuden että virtuaalitodellisuuden lasit. Vision Pro käyttää visionOS-käyttöjärjestelmää, joka perustuu iPadOS:ään. Vision Pro on myynnissä vain Yhdysvalloissa, missä se maksaa 3500 dollaria. Se julkaistaan kesäkuussa 2024 Kiinassa Hongkongissa ja Singaporessa. Heinäkuussa se tulee tarjolle myös Ranskassa, Saksassa, Britanniassa, Kanadassa ja Australiassa. Vision Prosta on tarkoitus julkaista myöhemmin myös halvempi malli. Se saattaa tulla myyntiin loppuvuonna 2025, ja sen hinta on mahdollisesti jotain väliltä 1500–2000 dollaria. Vision Pron läpimurtosovellukseksi on ehdotettu virtuaalista työpöytää, jolle pöytäkoneella pyörivät ohjelmat voidaan levittää suuressa koossa. == Lähteet == == Aiheesta muualla == * Apple Vision Pro kerroskuvissa Luokka:Apple Luokka:Virtuaalitodellisuuslasit
Skitsofreniforminen häiriö

Skitsofreniforminen häiriö on psykoosisairaus, joka oireilee skitsofrenian tavoin, mutta kestää vain 1–6 kuukauden ajan. Jos häiriön oireet jatkuvat yli kuusi kuukautta, pidetään skitsofreniaa todennäköisenä. Noin kahdella kolmesta potilaasta uudeksi diagnoosiksi vahvistuukin myöhemmin skitsofrenia.Schizophreniform Disorder Cleveland Clinic, viitattu 6.6.2023 Skitsofreniforminen häiriö on ollut lyhytkestoisen psykoosin tavoin harvinainen elämänaikainen diagnoosi.Psykoosien esiintyvyys ja alueellinen vaihtelu Suomessa Lääkärilehti 2.3.2012, viitattu 6.6.2023 Skitsofreniformisen häiriön kehittymiseen voivat vaikuttaa genetiikka, aivokemia ja ympäristötekijät. Naisilla häiriö todetaan useimmiten 24–35 vuoden iässä; miehillä ikä häiriön ilmetessä on usein matalampi. Skitsofreniforminen häiriö aiheuttaa muutoksia ihmisen ajattelussa, toiminnassa, ihmissuhteissa, tunteiden ilmaisussa ja todellisuuden havainnoinnissa. Useimmiten hoidossa käytetään epätyypillisiin antipsykootteihin kuuluvia lääkkeitä. == Lähteet == Luokka:Psyykkiset sairaudet
Baranivka

Baranivka () on kaupunki Žytomyrin alueen Zvjahelin piirissä Ukrainan luoteisosassa, Dneprin sivujoki Pripetin vesistöön kuuluvan Slutšjoen vasemmalla rannalla, 78 kilometriä aluekeskus Žytomyristä länsilounaaseen. Tammikuun keskilämpötila on -5,4 ja heinäkuun +18,1 celsiusastetta. Keskimääräinen vuosisademäärä 547 millimetriä. thumb|left|Kirkko Baranivkassa. Baranivka mainitaan kirjallisissa asiakirjoissa ensimmäisen kerran vuonna 1565 Liettuan suuriruhtinaskunnan asuttuna paikkana. Kaupunkityyppisen taajaman aseman se sai 1938 ja kaupungiksi se tuli 2001. Kaupunki oli Baranivkan piirin hallintokeskus 1923–1962 ja 1966-2020. Kesän 2020 aluehallinnollisessa uudistuksessa tämä piiri ja Baranivkan kaupunki kuitenkin yhdistettiin osaksi Zvjahelin piiriä. Ukrainan tilastokeskus arvioi Baranivkan väkiluvuksi 11 161 asukasta (2022). Väestönlaskennassa 2001 asukkaita oli 12 584, joista etnisesti ukrainalaisia oli 93 prosenttia, puolalaisia 0,3 prosenttia ja venäläisiä 0,2 prosenttia. ==Lähteet== ==Aiheesta muualla== Luokka:Žytomyrin alueen kaupungit
Arimo Uusitalo

Hannu Arimo Uusitalo (s. 1. toukokuuta 1942 Kisko) on suomalainen maanviljelijä ja osuustoimintavaikuttaja, joka on saanut maanviljelysneuvoksen arvonimen. Viitattu 6.6.2023. Uusitalo syntyi kunnallisneuvos Vieno Uusitalon ja Toini Ahlqvistin perheeseen. Hän avioitui 1966 emäntä, merkonomi Pirkko Raumanin kanssa. Uusitalo tuli ylioppilaaksi Salon yhteislyseosta 1963 ja valmistui agronomiksi Helsingin yliopistosta 1969, jolloin hän suoritti opintoja myös Ruotsin maatalousyliopistossa Ultunassa. Uusitalo oli Maataloustuottajain Satakunnan liiton järjestökonsulentti 1969–1972 ja maanviljelijä Nalkin tilalla Kiikalassa 1972–2005. Kiikalan kunnanvaltuuston jäsen hän oli 1977–2000 ja puheenjohtaja 1985–2000. Uusitalolla on ollut useita merkittäviä osuustoiminnallisia ja muita luottamustehtäviä. Hän oli muun muassa Raision Tehtaat Oy:n, vuodesta 1997 Raisio Yhtymä Oyj ja vuodesta 2005 Raisio Oyj, hallintoneuvoston jäsen 1987–1990, hallituksen jäsen 1991–2006 ja hallituksen puheenjohtaja 2001–2006. Metsäteollisuuden piirissä Uusitalo oli Osuuskunta Metsäliiton, vuodesta 1992 Metsäliitto Osuuskunta, edustajiston jäsen 1991–1992, hallintoneuvoston jäsen 1992 sekä hallituksen jäsen 1993–2007 ja puheenjohtaja 1994–2007. Metsä-Serla Oy:n, vuodesta 2001 M-real Oyj, hallituksen varapuheenjohtaja Uusitalo oli 1994–2007, Finnforest Oyj:n hallituksen varapuheenjohtaja 1994–2007, Oy Metsä-Botnia Ab:n hallituksen jäsen 1994–2007, Oy Metsä Timber Ltd:n hallituksen jäsen 1996–2000 ja Metsä Tissue Oyj:n hallituksen varapuheenjohtaja 1996–2007. Hän oli myös Vapo Oy:n hallintoneuvoston jäsen 2002–2005 ja hallituksen jäsen 2005–2008. Maanviljelysneuvoksen arvonimen Uusitalo sai 1998. == Lähteet == Luokka:Suomalaiset maanviljelijät Luokka:Maanviljelysneuvokset Luokka:Suomalaiset osuustoimintaliikkeen vaikuttajat Luokka:Kiikalan kunnanvaltuutetut Luokka:Vuonna 1942 syntyneet Luokka:Elävät henkilöt
Trønderbladet

Trønderbladet (vuosina 1979–1986 Melhusbladet) on norjalainen vuonna 1979 perustettu paikallislehti, jonka kotikunta on Melhus. Se kuuluu Polaris Media -konserniin. ==Lähteet== ==Aiheesta muualla== * Lehden verkkosivut Luokka:Norjalaiset sanomalehdet Luokka:Melhus
Frostatingin laamanninoikeus

Frostatingin laamanninoikeus (norj. Frostating lagmannsrett) on yksi Norjan kuudesta laamanninoikeudesta. Sen tuomiopiiri koostuu Møren ja Romsdalin sekä Trøndelagin lääneistä. Frostatingin laamanninoikeus toimii Trondheimissa. ==Käräjäoikeudet== Frostatingin laamanninoikeus toimii valitustuomioistuimena Møren ja Romsdalin sekä Trøndelagin käräjäoikeuksille. ==Lähteet== ==Aiheesta muualla== * Laamanninoikeuden verkkosivut Luokka:Norjan laamanninoikeudet Luokka:Trondheim
El Bayadh

El Bayadh () on kaupunki ja El Bayadhin maakunnan hallinnollinen keskus Algerian länsiosassa. Se sijaitsee Saharan Atlakseen kuuluvilla Amourvuorilla 525 kilometriä Algerista lounaaseen. El Bayadhin kunnassa oli 91 600 asukasta vuonna 2008. Kaupunki on saanut alkunsa ranskalaisten vuonna 1852 perustamasta vartioasemasta. Se sai nimen Géryville vuonna 1861. Vuonna 1890 siitä tuli sotilaspiirin keskus. Maailmansotien välisenä aikana Géryvillestä muodostui Pohjois-Afrikan tärkein espartohöyhenheinän tuotantopaikka. Kaupunki sai alkuperäisen nimensä takaisin Algerian itsenäistymisen jälkeen, ja vuonna 1985 siitä tuli samannimisen maakunnan keskus. El Bayadhiin kautta kulkevat maantiet RN47, RN111 ja RN6A. Kaupunkiin on rakenteilla 130 kilometrin pituinen rautatie Mécheriasta. Sen koillispuolella on lentokenttä. Keskustan kaupunkikuvaa leimaavat siirtomaa-ajan rakennukset. Algerian itsenäistyttyä El Bayadhiin on muuttanut paljon entisiä paimentolaisia. Alueella harjoitetaan karjanhoitoa, ja El Bayadhissa pidetään tärkeät lammasmarkkinat. Se on tunnettu myös matoistaan. Kaupungissa toimii Nour Bachirin yliopistokeskus. Siellä on muutamia hotelleja. ==Lähteet== Luokka:Algerian kaupungit
Alltime Group

Alltime Group on kiinteistöpalveluihin, siivouspalveluihin, alueurakoihin ja vesiväylien kunnossapitoon erikoistunut suomalainen palveluyritys. Yritys toimii Suomessa ja Ruotsissa, ja se työllistää yhteensä noin 600 henkilöä.https://alltime.fi/yritys/ == Historia == Alltimen juuret ovat vuodessa 1996, kun kempeleläinen yrittäjä Jussi Tuohino aloitti pienimuotoisen koneurakoinnin. JT Service -nimellä alkaneen toiminnan laajentuessa Alltime eriytettiin omaksi yrityksekseen vuonna 2006. Vuoden 2021 lopussa Tuohino myi pääomistuksen Alltimesta MB Rahastoillehttps://www.iltalehti.fi/talous/a/9c1ecaa5-4e67-4401-83bd-291840314e60, jonka omistuksessa Alltime lähti tavoittelemaan nopeaa kasvua ja kansainvälistymistä.https://paaomasijoittajat.fi/14232-2/ Elokuussa 2023 Alltime tiedotti ostaneensa ruotsalaisen Trienniumgruppenin tytäryhtiöineen. == Palvelut == Alltimen tarjoaa erilaisia rakennettujen elinrympäristöjen kunnossapidon palveluja. Näitä ovat esimerkiksi kiinteistöhuolto, siivous, kaupunkien ja kuntien katujen, viheralueiden ja liikuntapaikkojen kunnossapito sekä merenkulun turvalaitteiden asennus, kunnossapito, tarkastus ja tuotanto. == Yhtiörakenne == Vuonna 2022 Alltime organisoitui uudelleen liiketoiminta- alueittain. Konserniyritys Alltime Group Oy:n alla toimivat Alltime Kiinteistöpalvelut Oy, Alltime Infrapalvelut Oy sekä siivouspalveluja tuottava Kotihaltia Oy (aputoiminimeltään Alltime Puhtauspalvelut Oy).https://alltime.fi/alltime-konserni-selkeyttaa-yhtiorakennetta-ja- vahvistaa-johtoryhmaa-7/ Alltimen Ruotsin maayhtiö muodostuu Trienniumgruppenista tytäryhtiöineen, jonka Alltime tiedotti ostaneensa elokuussa 2023. == Lähteet == Luokka:Suomalaiset kiinteistöpalveluyritykset
Taivalkosken ensimmäinen kirkko

Taivalkosken ensimmäinen kirkko (alkuperäiseltä nimeltään Jokijärven kirkko) oli vuonna 1848 valmistunut ja vuonna 1925 tulipalossa tuhoutunut kirkko. ==Historia== Suomen senaatti antoi 22. kesäkuuta 1843 päätöksen rakentaa rukoshuone Jokijärvelle, koska harvaan asutulla seudulla asukkaiden oli haastavaa matkata pakollisiin kirkollismenoihin kaukaiselle Pudasjärvelle. Pudasjärven papiksi nimetty katekeetta Johan Peter Lithovius saattoi nyt pitää jumalanpalveluksia rukoushuoneessa. Ensimmäinen jumalanpalvelus pidettiin lokakuussa 1843. Alkujaan väliaikainen "erämaatemppeliksi" kutsuttu rukoushuone oli kooltaan 10 X 10 metrin kokoinen. Varsinaista rukoushuonetta, josta muodostui lopulta kirkkorakennus alettiin suunnitella seuraavana vuonna. Kirkko valmistui kokonaan Kurjen maille syksyksi 1848. Kirkon piirrustukset teki arkkitehti Anders Fredrik Granstedt, joka toimi arkkitehti Carl Ludvig Engelin "oikeana kätenä". Jokijärven kirkon tyylisuunta edusti Engelin uusklassista tyylisuuntaa päätykolmioineen, pylväineen ja kupoleineen. Kirkkoon mahtui 600 ihmistä, joka oli yli puolet silloisen kylän asukasmäärästä. Jokijärven kappeliseurakunta perustettiin senaatin päätöksellä 16. tammikuuta 1858. Sahan perustamisen jälkeen Taivalkosken kylästä alkoi kehittyä kasvava asutuskeskus, jonka seurauksena vaikutusvaltaiset taivalkoskelaiset alkoivat vaatia kirkon siirtämistä Taivalkoskelle. Monien neuvottelujen ja riitojenkin jälkeen senaatti antoi luvan kirkon siirtämisestä Jokijärveltä Taivalkoskelle 12. huhtikuuta 1877. Kirkon siirtämisen suhteen edelleenkään ei ole täyttä selvyyttä siitä kuljetettiinko kirkon hirret Jokijärveltä Taivalkoskelle Iijokea pitkin uittamalla vai talviaikaan hevosilla vetäen. Entisen, uuden "keskellä kylää" olevan kirkon vihkimisjuhla oli juhannuksena 1880. Kirkko oli kauan ilman kirkonkelloa. Kellojen soitto tapahtui raudasta väännettyä triangelia lyömällä. Vuonna 1885 saatiin kello, joka halkesi, kun suntio Inget soitti hautaussoittoa Aleksanteri III:lle. Uusi kirkonkello saatiin vasta vuonna 1904. Jääräpäiset seurakuntalaiset eivät suostuneet suurten kustannusten pelossa hankkimaan kirkkoon ukkosenjohdatinta kirkkoherran monista vaatimuksista huolimatta. Tämä laiminlyönti koitui kohtalokkaaksi, sillä pitkän hellejakson jälkeen rajun ukkosen takia salama sytytti kirkon palamaan 27. heinäkuuta 1925. Kirkko paloi muutamassa tunnissa perustuksiaan myöten. Kirkosta onnistuttiin pelastamaan ainoastaan ehtoollisella käytettävät leipälautanen ja viinimalja. Kauno Kallion suunnittelema uusi kirkko kirkonkylälle vihittiin käyttöön vuonna 1933. Vuonna 1959 Jokijärvellä paljastettiin vanhan kirkon muistomerkki, joka sijaitsee kylätalon pihalla.Kaleva 28.9.1959 Muistomerkin on suunnitellut Sulo Noponen ja rakentanut Ville Karjalainen. ==Lähteet== Kirkko Luokka:Suomen puiset ristikirkot Luokka:Suomen entiset kirkkorakennukset
Rescue Me! – Koirien tarina

Rescue Me! – Koirien tarina on Ylen dokumenttisarja, joka kertoo kolmen kodittoman koiran Vienon, Naavan ja Harri-Tapion matkasta romanialaiselta koiratarhalta Suomeen ja sopeutumista uusiin koteihinsa. Sarja julkaistiin Yle Areenassa 18. kesäkuuta 2023 ja Yle TV1:llä 20. kesäkuuta 2023. Ohjaus ja käsikirjoitus Tommi Ketonen, toimittaja-käsikirjoittajat Anu Järvinen ja Minna-Ella Aaltonen. Säveltäjä, Arttu Silvast. Tuottaja Maarit Lehtonen. == Jaksot == Jakso Nimi Ensiesitys 1\. Kuka valitaan, kuka jää? 20. kesäkuuta 2023 2\. Puunausta ja kauhun hetkiä 27. kesäkuuta 2023 3\. Verta, ruhjeita ja paijausta 4. heinäkuuta 2023 4\. Väkivaltaisessa suhteessa 11. heinäkuuta 2023 5\. Hengenvaarassa 18. heinäkuuta 2023 6\. Totuuden hetkiä 25. heinäkuuta 2023 == Lähteet == * Kodittomien koirien seikkailut menevät ihon alle – Rescue Me! – Koirien tarina Yle Areenassa 18.6. * Rescue Me! – Koirien tarina Yle Areenassa * Rescuekoira-aiheisiin liittyvät uutiset == Aiheesta muualla == * Kulkurit ry. * Responsible Rescue * Testaa arvaatko oikein rescuekoirien rodut – omistajat yllättyivät DNA-tuloksista * Nina Ehrström antaa suuren osan elämästään vapaaehtoistyölle, jota kenenkään ei pitäisi joutua tekemään * Tv- sarjaa kuvattiin koiratarhoilla Romaniassa – koirien olot vetivät kokeneen kuvausryhmän vakavaksi Luokka:Ylen tuottamat televisio-ohjelmat Luokka:2020-luvun suomalaiset dokumenttiohjelmat
Citygate

Citygate on Göteborgissa Gårdan kaupunginosassa sijaitseva 36-kerroksinen pilvenpiirtäjä ja Pohjoismaiden korkein konttorirakennus. Se on 144 metriä korkea ja valmistui vuonna 2022. ==Lähteet== ==Aiheesta muualla== Luokka:Göteborgin rakennukset ja rakennelmat Luokka:Pilvenpiirtäjät Luokka:Ruotsin tornitalot